b'\n_START_ARTICLE_\nHidetaka Ni\xc5\xa1ijama\n_START_SECTION_\nIzobrazba in za\xc4\x8detek treniranja borilnih ve\xc5\xa1\xc4\x8din\n_START_PARAGRAPH_\nRojen v Tokiu na Japonskem, je za\xc4\x8del trenirati kendo leta 1933, temu pa je sledilo treniranje juda leta 1938. Leta 1943 je za\xc4\x8del trenirati Shotokan karate v telovadnici Hombu Dojo, katero je vodil njegov ustanovitelj Funakoshi Gichin. Do leta 1946 je imel \xc4\x8drn pas v karateju in do leta 1948 je opravil izpit za drugi dan._NEWLINE_Dve leti kasneje, v \xc4\x8dasu \xc5\xa1tudija na Takushoku University, je postal \xc4\x8dlan univerzitetne karate ekipe in leta 1949 mu je bil dodeljen kapetanski znak. Bil je soustanovitelj Vse-japonske univerzialne karate zveze v kateri je bil kot prvi izvoljen za predsednika._NEWLINE_Ni\xc5\xa1ijama je opravil magisterij umetnosti v ekonomiji na Takushoku University leta 1951. Istega leta je postal soustanovitelj Japonske Karate Zveze (JKA) in bil izvoljen v njeno skup\xc5\xa1\xc4\x8dino nadzornikov.\n_START_SECTION_\nTreniranje v Ameriki\n_START_PARAGRAPH_\nLeta 1952 je za\xc4\x8del ameri\xc5\xa1ke vojake v Strate\xc5\xa1kem zra\xc4\x8dnem poveljstvu (Strategic Air Command \xe2\x80\x93 SAC) trenirati Shotkan karate. Leto za tem ga je Curtis Lemay povabil na turnejo po ameri\xc5\xa1kih zra\xc4\x8dnih bazah na ameri\xc5\xa1ki celini. Med ostalimi karate in\xc5\xa1truktorji v tem programu sta bila tudi Masatoshi Nakayama in Isao Obata._NEWLINE_Leta 1960 je izdal svojo prvo knjigo: Karate: Umetnost borbe prazne pesti, katero je napisal skupaj z Richardom C. Brownom. \xc5\xa0e danes to knjigo ozna\xc4\x8dujemo kot popolni priro\xc4\x8dnik. Po 70ih ponatisih (2000 kopij na ponatis) je knjiga obravnavana kot najbolje prodajan karate priro\xc4\x8dnik v zgodovini.\n_START_SECTION_\n\xc5\xbdivljenje v Ameriki\n_START_PARAGRAPH_\nJulija 1961 so SAC u\xc4\x8denci in JKA \xc4\x8dlani stanujo\xc4\x8di v Zdru\xc5\xbeenih dr\xc5\xbeavah povabili Ni\xc5\xa1ijamo, da se preseli v Ameriko. Kasneje istega leta je organiziral Vse-ameri\xc5\xa1ko Karate Zvezo (All American Karate Federation \xe2\x80\x93 AAKF), osnovano kot narodno-amatersko karate organizacijo. Novembra istega leta je Ni\xc5\xa1ijama organiziral prvo dr\xc5\xbeavno prvenstvo v karateju pod okriljem AAKF v Los Angelesu v Kaliforniji, kjer je bil ustanovljen tudi njegov dojo (prostor za treniranje karateja). Od takrat naprej je bil Ni\xc5\xa1ijama glavna sila v ogla\xc5\xa1evanju Shotokan stila karateja v ZDA in v tujini._NEWLINE_Leta 1965 je Ni\xc5\xa1ijama, v sodelovanju z ve\xc4\x8djimi japonskimi stili, organiziral odbor, kateri je vodil do prvega ZDA proti Japonski karte turnirja Dobre volje. Zaradi sodelovanja vse-japonske univerzialne karate ekipe, je bilo to prvo pravo mednarodno tekmovanje.\n_START_SECTION_\nVloga v mednarodnem karateju\n_START_PARAGRAPH_\nLeta 1968 je Ni\xc5\xa1ijama organiziral prvi svetovni karate turnir, ki se je odvijal v Los Angelski areni \xe2\x80\x93 Sports Arena, skupaj z olimpijskim Prilo\xc5\xbenostnim turnirjem, katerega je organizirala Karate federacija Mehike v Ciudad de M\xc3\xa9xicu. Konferenca, ki se je odvijala med turnirjem, je svoj vi\xc5\xa1ek dosegla z dogovorom, da se bo ustanovila mednarodna karate zveza in da bo pod njenim okriljem organizirano prvo svetovno prvenstvo v Tokiu. Leta 1970, med reorganizacijo AAKF kot tradicionalnega uradnega telesa, se je JKA karate skupina odcepila in postala JKA-US, del AAKF._NEWLINE_Ni\xc5\xa1ijama je nadaljeval svoje poslanstvo kot predsednik JKA-US in tudi kot predsednik AAKF. Aprila istega leta je AAKF postala \xc4\x8dlanica Olimpijskega komiteja ZDA._NEWLINE_Leta 1973 je Ni\xc5\xa1ijama so-ustanovil Pan Ameri\xc5\xa1ko Karate Unijo (PAKU) in bil izvoljen za njenega prvega vrhovnega direktorja. Prvo PAKU prvenstvo se je odvijalo v Braziliji v Rio de Janairu._NEWLINE_Kot osnovano na mehi\xc5\xa1ki konferenci leta 1968, sta se turnirja odvijala v Tokiu (1970) in Parizu (1973). Ta dva svetovna prvenstva sta povzro\xc4\x8dila ve\xc4\x8d nesoglasji med karateisti zaradi odsotnosti uradne mednarodne organizacije. Sledil je mednarodni sestanek v New Yorku, na katerem so ustanovili Mednarodno amatersko karate federacijo (IAKF), Ni\xc5\xa1ijama pa je bil izvoljen za glavnega direktorja._NEWLINE_Prvo svetovno prvenstvo IAKFa se je odvijalo v Los Angelesu leta 1975. Nadziral je nastajanje odbora za Mediteransko karate prvenstvo in ustanovitev Bolivijske karate federacije leta 1976. V imenu IAKF je istega leta tudi poslal pro\xc5\xa1njo Mednarodnemu olimpijskemu komiteju, naj prepoznajo karate kot olimpijski \xc5\xa1port._NEWLINE_Leta 1977 je Ni\xc5\xa1ijama podprl ustanovitev Srednje-ameri\xc5\xa1ke/Karibske karate konfederacije in Azija/Oceanija amaterska karate federacija. V skladu z javnim zakonom ZDA, ki je urejal vodilna telesa nacionalnih amaterskih \xc5\xa1portov je leta 1979 Vse-ameri\xc5\xa1ko karate federacijo nasledila Ameri\xc5\xa1ka amaterska karate federacija, javno koristna, ne-profitna korporacija. Ni\xc5\xa1ijama je bil izvoljen za njenega prvega predsednika._NEWLINE_Leta 1981 je prispeval svojo pomo\xc4\x8d pri ustanavljanju Ju\xc5\xbeno Ameri\xc5\xa1ke karate konfederacije in Severno Ameri\xc5\xa1ke karate konfederacije. Leta 1985 je IAKF spremenila svoje ime v Mednarodna federacija tradicionalnega karateja (International Traditional Karate Federation \xe2\x80\x93 ITKF) zato, ker je beseda\xc2\xa0\xc2\xbbkarate\xc2\xab\xc2\xa0postala preve\xc4\x8d splo\xc5\xa1ni izraz za opisovanje mnogih borilnih \xc5\xa1portov. ITKF pod vodstvom Ni\xc5\xa1ijame je \xc5\xbeelela jasno poudariti, da je vodilno telo tradicionalnega karateja. Leta 1987 je mednarodni olimpijski komite uradno potrdil ITKF kot vodilno telo tradicionalnega karateja.\n_START_SECTION_\nUgled in mednarodna prepoznavnost\n_START_PARAGRAPH_\nNi\xc5\xa1ijamin sloves je tako zrasel predvsem zaradi njegove superiornih tehni\xc4\x8dnih sposobnosti in njegovih discipliniranih seminarjev. Med mojstri borilnih ve\xc5\xa1\xc4\x8din je bil poznan po svojem zanimanju za podobnosti med zelo razli\xc4\x8dnima stiloma Tai Chi in Shotokan karate._NEWLINE_Med njegovimi biv\xc5\xa1imi \xc5\xa1tudenti sta tudi Vse-japonska karate prvaka Hiroshi Shirai in Takeshi Oishi. Poleg tega je treniral mednarodne in dr\xc5\xbeavne in\xc5\xa1truktorje, dr\xc5\xbeavne prvake in slavne osebnosti._NEWLINE_Pred smrtjo leta 2008 je Ni\xc5\xa1ijama u\xc4\x8dil v Central Dojo v Los Angelesu. Pogosto je vodil seminarje in te\xc4\x8daje po celotnih ZDA in drugje po svetu. Izdal je tudi ogromno novih tekstov in priro\xc4\x8dnikov, ter izobra\xc5\xbeevalnih posnetkov v zvezi s tradicionalnim karatejom._NEWLINE_V \xc4\x8dast njegovega 71. rojstnega dne, je bila Ni\xc5\xa1ijami podeljena ameri\xc5\xa1ka zastava, katera je 10. oktobra 1999 plapolala na Kapitolu v Washingtonu, D.C. Posebna zastava mu je bila podarjena v znak hvale\xc5\xbenosti za desetletja truda in prizadevanja za razvoj tradicionalnega karateja. Ta zastava naj bi potrdila njegovo prispevanje k psihi\xc4\x8dnemu in fizi\xc4\x8dnemu zdravju Ameri\xc4\x8danov, ki se u\xc4\x8dijo borilnih ve\xc5\xa1\xc4\x8din._NEWLINE_Maja 2000 je bil Ni\xc5\xa1ijama po\xc4\x8da\xc5\xa1\xc4\x8den, ko so v Moskvi priredili turnir za Ni\xc5\xa1ijamov pokal, ki je bil prvi uradni karate dogodek izveden v Rusiji od konca Sovjetske Zveze._NEWLINE_Prvega novembra 2003 mu je bil dodeljen Judan (10.dan) oz. deseta stopnja \xc4\x8drnega pasu, kar je najve\xc4\x8d kar se v Shotokan karateju da dose\xc4\x8di._NEWLINE_Sensei Ni\xc5\xa1ijama je umrl 7.novembra 2008 v Los Angelesu.'